CELEX: 32021D1299
Language: et
Date: 2021-08-04 00:00:00
Title: Komisjoni rakendusotsus (EL) 2021/1299, 4. august 2021, millega lükatakse edasi tooteliiki 18 kuuluvates biotsiidides heksaflumurooni kasutamise heakskiitmise otsuse aegumiskuupäeva (EMPs kohaldatav tekst)

5.8.2021   
               
               
                  ET
               
               
                  Euroopa Liidu Teataja
               
               
                  L 282/36
               
            
         KOMISJONI RAKENDUSOTSUS (EL) 2021/1299,
         4. august 2021,
         millega lükatakse edasi tooteliiki 18 kuuluvates biotsiidides heksaflumurooni kasutamise heakskiitmise otsuse aegumiskuupäeva
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 14 lõiget 5,
         olles konsulteerinud alalise biotsiidikomiteega
         ning arvestades järgmist:
         
                     (1)
                  
                  
                     Toimeaine heksaflumuroon kiideti heaks toimeainena kasutamiseks tooteliiki 18 kuuluvates biotsiidides (2).
                  
               
                     (2)
                  
                  
                     Tooteliiki 18 kuuluvates biotsiidides heksaflumurooni kasutamise heakskiitmise otsus aegub 31. märtsil 2022. 23. septembril 2020 esitati kooskõlas määruse (EL) nr 528/2012 artikli 13 lõikega 1 taotlus heksaflumurooni heakskiitmise otsust uuendada.
                  
               
                     (3)
                  
                  
                     Kuna heksaflumuroon vastab Euroopa Parlamendi ja nõukogu määruse (EÜ) nr 1907/2006 (3) XIII lisa kohaselt püsiva, bioakumuleeruva ja toksilise aine ning väga püsiva ja väga bioakumuleeruva aine kriteeriumidele, vastab see ka väljajätmise kriteeriumidele, mis on sätestatud määruse (EL) nr 528/2012 artikli 5 lõike 1 punktis e.
                  
               
                     (4)
                  
                  
                     18. veebruaril 2021 teatas Kreeka hindav pädev asutus komisjonile, et kooskõlas määruse (EL) nr 528/2012 artikli 14 lõikega 1 on ta jõudnud otsusele, et taotlust on vaja täielikult hinnata. Määruse (EL) nr 528/2012 artikli 8 lõike 1 kohaselt teeb taotlust hindav pädev asutus taotluse täieliku hindamise 365 päeva jooksul pärast selle kinnitamist.
                  
               
                     (5)
                  
                  
                     Määruse (EL) nr 528/2012 artikli 8 lõike 2 kohaselt võib taotlust hindav pädev asutus vajaduse korral nõuda, et taotleja esitaks hindamiseks piisavad andmed. Sel juhul pikendatakse nimetatud 365-päevast tähtaega ajavahemiku võrra, mis ei või kokku olla pikem kui 180 päeva, välja arvatud juhul, kui pikendamine on põhjendatud nõutavate andmete iseloomu või erakorraliste asjaolude tõttu.
                  
               
                     (6)
                  
                  
                     270 päeva jooksul pärast soovituse saamist taotlust hinnanud pädevalt asutuselt valmistab Euroopa Kemikaaliamet (edaspidi „kemikaaliamet“) ette arvamuse toimeaine heakskiitmise otsuse uuendamise kohta ja esitab selle komisjonile vastavalt määruse (EL) nr 528/2012 artikli 14 lõikele 3.
                  
               
                     (7)
                  
                  
                     Sellest tulenevalt on tõenäoline, et tooteliiki 18 kuuluvates biotsiidides heksaflumurooni kasutamise heakskiitmise otsus aegub taotlejast sõltumatutel põhjustel enne, kui võetakse vastu otsus selle uuendamise kohta. Seega on asjakohane lükata tooteliiki 18 kuuluvates biotsiidides heksaflumurooni kasutamise heakskiitmise otsuse aegumiskuupäeva edasi taotluse läbivaatamiseks piisava ajavahemiku võrra.
                  
               
                     (8)
                  
                  
                     Lähtuvalt ajavahemikust, mis on ette nähtud taotlust hindavale pädevale asutusele hindamiseks ning kemikaaliametile arvamuse ettevalmistamiseks ja esitamiseks selle kohta, kas vähemalt üks määruse (EL) nr 528/2012 artikli 5 lõike 2 esimeses lõigus sätestatud tingimus on täidetud ja kas heksaflumurooni heakskiitmise otsust võib seega pikendada, on asjakohane lükata heksaflumurooni kasutamise heakskiitmise otsuse aegumiskuupäeva edasi kuni 30. septembrini 2024.
                  
               
                     (9)
                  
                  
                     Tooteliiki 18 kuuluvates biotsiidides heksaflumurooni kasutamise heakskiitmise otsus, välja arvatud selle aegumiskuupäev, tuleks jõusse jätta, kui on täidetud rakendusmääruses (EL) 2015/1982 sätestatud nõuded ja tingimused,
                  
               ON VASTU VÕTNUD KÄESOLEVA OTSUSE:
         
            Artikkel 1
            Tooteliiki 18 kuuluvates biotsiidides heksaflumurooni kasutamise heakskiitmise otsuse aegumiskuupäeva lükatakse edasi kuni 30. septembrini 2024.
         
         
            Artikkel 2
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Brüssel, 4. august 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 167, 27.6.2012, lk 1.
         
            (2)  Komisjoni 4. novembri 2015. aasta rakendusmäärus (EL) 2015/1982, millega kiidetakse heaks olemasoleva toimeaine heksaflumurooni kasutamine tooteliiki 18 kuuluvates biotsiidides (ELT L 289, 5.11.2015, lk 13).
         
            (3)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).